LA  PREHISTÒRIA: INTRODUCCIÓ
Avui parlarem d’un tema que segur que us fascinarà. Sabeu qui eren els nins i nines prehistòrics? 

Fa milers i milers d’anys, la terra només estava poblada per animals.  Però creus que varen viure en la mateixa època els dinosaures i els homes prehistòrics? 
No!!  Els dinosaures mai van conviure amb els humans. Els dinosaures van desaparèixer fa 65 milions d’anys. Després, fa 2’5 milions d’anys varen aparèixer els primers homes, Aquests són els homes de la prehistòria.  Els homes i dones de la prehistòria també s’anomenen homes primitius.
Quin aspecte tenien els homes pRIMITIUS?

Les “moneies” i els primers humans tenen un origen comú però han evolucionat de manera diferent des de fa milions d’anys.

Els humans hem anat canviant, evolucionant, al llarg de molt temps fins a arribar al nostre aspecte actual.

Aquests homes, dones, nins i nines no vivien com nosaltres,  abans no hi havia mòbil, ni televisió, ni I’pads, ni tan sols hi havia escoles, ja que vivien enmig de la natura.
Els homes prehistòrics van descobrir com fer el foc, va ser un gran descobriment! Perquè els encalentia quan feia fred i els hi donava llum quan arribava la nit.

 A més el foc tenia vàries funcions a part d’encalentir i donar llum, els defensava dels atacs dels animals salvatges (sabeu que els animals li tenen por al foc no?). 

Com feien el foc?

Preparaven un bon grapat         d’herba seca i a dins hi posaven  un trosset de fusta molt tendre. Després, damunt aquesta fusta tendra col·locaven la punta d’un bastó primet i el feien girar                          ràpidament entre les mans fins que sortia un filet de fum.

Després bufaven suaument i a poc a poc començava créixer la flama de foc.

COM VIVIEN?
Els primers nins i nines primitius i les seves famílies vivien en coves, abans no hi havia cases i les coves els protegien  de la pluja, del fred, del vent i de la neu.

                                         Grup de prehistòrics dins una cova de nit.

Quan feia bon temps també vivien en tendes fetes amb  troncs i pells d’animal.

Vivien tots junts, ningú podia sobreviure sol sense l’ajuda dels altres. Treballaven en equip.

Esper que us hagi agradat molt aquesta petita història sobre els primers prehistòrics. Segur que ja sabíeu moltes coses  que vos he contat! Anem a veure si podeu respondre les següents preguntes. 
No fa falta que copieu les preguntes, basta que poseu el número i directament la resposta, 

Però per favor vull que contesteu amb les vostres paraules, no cal que copieu les paraules exactes del text. 

PREGUNTES:
1.  Els prehistòrics varen viure en la mateixa època que els dinosaures?
2.  Les moneies i els primers humans tenien un origen comú?
3.  Les moneies i els éssers humans hem evolucionat igual?

4.  On es trobaven els homes primitius? Estaven a les ciutats? 

5.  Quin gran descobriment varen fer els prehistòrics??

6.  Quines funcions principals tenia el foc a la prehistòria?

7. Com feien el foc?

8. On vivien els homes primitius? Com eren les seves cases?

9.    De què es protegien els prehistòrics  quan estaven dins   les coves?

10. Els prehistòrics vivien tots sols i de tant en tant es feien visites?

